Regije Sjeverne Makedonije
Statističke regije u Sjevernoj Makedoniji (makedonski: Региони на Македонија) su oblik statističke podjele Republike Sjeverne Makedonije koju koristi Statistički zavod Republike Sjeverne Makedonije (Државен завод за статистика) za potrebe prikupljanja statističkih informacija i njihovo lakše uređivanje. Uvedene su u upotrebu 2007. godine, radi usklađivanja statističkih potreba države sa zakonima Evropske unije kao treći nivo nomenklature prostornih jedinica za statistiku (NUTS-3) (francuski: Nomenclature des unités territoriales statistiques). Sjeverna Makedonija je podijeljena na 8 oblasti, odn. statističkih regija, a u okviru svake nalazi se veći broj općina.